
+ Săptămâna trecută a adormit Ovidiu, fratele geamăn al lui Adrian 
Berheci. Prezenţă discretă, dar constantă la toate slujbele, fratele Ovi- 
diu şi-a dus cu demnitate şi împăcare boala, dar şi cu dorul de a ajunge 
lângă Hristos. Dumnezeu să-l aşeze cu drepţii! 


+ Prima conferinţă cu prezenţă fizică după mai bine de 2 ani de 
restricţii ne-a oferit ocazia revederii părintelui Nicolae Tănase de la 
Valea Plopului. Cu un mesaj profund și ancorat în realitatea de zi cu zi, 
cuvântul părintelui a făcut să se umple sala mare a Teatrului din Arad, 
ca în vremurile dinainte de pandemie şi război. Mulţumim fraţilor de la 
Asociaţia Sf. Iosif cel Milostiv, gazdele acestui eveniment şi le dorim să 
ne mai ofere astfel de prilejuri în viitor! 


Arhim. Emilianos Simonopetritul - 


CASA LUI DUMNEZEU. POARTA CERULUI 


Se ff 


* În data de 14 mai îi cinstim în chip deosebit pe toţi martirii din 
temniţele comuniste. În apropierea închisorii-spital de la Tg. Ocna, 
unde a fost închis, printre alţii, Valeriu Gafencu, a fost ridicată o biserică 
de lemn, închinată martirilor din veacul XX. Ea a fost sfinţită tocmai în 
ziua de 14 mai, iar din soborul de ierarhi a făcut parte şi PS Emilian Crişa- 
nul. (sursa: basilica.ro) 


+ Săptămâna trecută, la Mănăstirea Pantocrator din Teleorman, a fost adu- 
să pentru câteva zile, cu ocazia hramului, cea mai veche icoană cu chi- 
pul Maicii Domnului atribuită Sfântului Apostol şi Evanghelist Luca şi 
un fragment din moaştele Sfântului Ierarh Luca al Crimeei. (sursa: basili- 
ca.ro) 


+ Pe o colină de la marginea Devei se construieşte unul dintre proiectele de 
suflet ale vrednicului de pomenire Episcop Gurie Georgiu: Aşezământul 
„Părintele Arsenie Boca”, format din mănăstire, şcoală, azil pentru 
vârstnici şi spital de îngrijiri paliative. Lucrările au început din centrul ari- 
ei de 11 hectare, pe cel mai înalt loc, cu ceea ce se doreşte a fi prima mănăs- 
tire ortodoxă din municipiul Deva, închinată Sfinţilor Apostoli Petru şi 
Pavel. În jurul ei vor gravita celelalte edificii. (sursa: basilica.ro) 


himen 
Grifon Simonei 


CASA LUI DUMNEZEU 
POARTA CERULUI 


DESPRE MONAHISM, STAREŢ ŞI UCENIC 


În volumul de faţă sunt cuprinse cateheze și cuvântări ale Părintelui Emilianos, rostite 
la Mănăstirile Simonos Petras şi Ormylia între anii 1978 şi 1982. Ele reprezintă esenţia- 
lizarea matură şi plină de savoare a meditării profunde şi trezvitoare de către Gheronda 
Emilianos a învățăturilor patristice despre monahism, stareţ, ascultare, ucenicie, primi- 
rea în mănăstire, legăturile dintre monahi şi legătura lor cu stareţul. Scrieri patristice 
vechi sau mai recente, filtrate prin experienţa personală a Stareţului Emilianos care i s- 
a născut în inimă şi prin cea dobândită prin povăţuirea obştii, grăiesc astăzi cititorului 
şi îi deschid zările luminoase ale vieţuirii monahale. 


emreane 


regii ou 
ga pei 


Numărul 16 (LXXXIV) 


Săptămâna trecută am avut bucu- 
ria să-l ascultăm pe părintele Nico- 
lae Tănase de la Valea Plopului. 
Însă şi durerea când a pus degetul 
pe una din 
cele mai mari 
răni ale noas- 
tre, ca neam: 
însăşi existen- 
ţa lui. Redăm 
aici câteva 
idei din cu- 
vântul părin- 
telui Nicolae 
despre popo- 
rul român. 


„Problema 

noastră acum, 

ca naţiune, este că nu vom mai 
exista ca popor până în anul 
2056. Aşa spun sociologii. Rata naş- 
terii a scăzut la noi de la 2,8 la 1,3! 
Iar rata necesară menţinerii unui 
popor ca popor ar trebui să fie 2,1. 
Aceasta înseamnă că vom fi nu po- 
por, nici populaţie, ci un trib! O să 
zicem: dar totuşi!!! NU e niciun to- 
tuşi! Cine a văzut filmul „Titanic”, 
îşi aminteşte cum se înclina încet- 
încet vaporul înainte de scufundare. 
Aşa va fi şi cu neamul nostru: vom 
cădea încet, la început poate 
insesizabil, dar vom cădea. 


Maxihna 


Foaie ortodoxă pentru sufleţ 


Poate cineva spune că nu se simte 
dezastrul aşa cum l-am prezentat. 
De ce? E de-ajuns să mergem la ae- 
roport, când aterizează un avion şi 


Poporul român! 


să stăm acolo vreo 2 ore. Elicele 
acelui avion se vor învârti chiar şi 
după 2 ore, deşi motoarele sunt 
oprite de mult. De ce? În virtutea 
inerţiei! Aşa ne manifestăm și 
noi acum, ca popor: datorită 
inerţiei. 


Românii nu vor mai forma un po- 
por. Nu înseamnă că dispar, ci că nu 
vor mai fi un popor. Popor înseam- 
nă teritoriu, credinţă, colinde, CAS- 
uri plătite, cultură, tradiţii, trăiri, 
etc. Or, pe acestea nu va mai fi cine 
să le ducă mai departe. Pentru a 


15 mai 2022 


ce Când e vorba 
de septicemie, nu 
mai e scăpare, 
pentru că antibi- 
oticul nu mai fa- 
ce față infecţiei 
generalizate. Din 
păcate aşa sun- 
tem noi acum! 


Pr. Nicolae Tănase 


exista un popor, întâi trebuie să fie 
numeros. Iar când nu mai ai de un- 
de alege ca număr, când rata îmbă- 
trânirii este foarte ridicată, iar cea a 
naşterii foarte 
scăzută, nu e 
nevoie de mul- 
tă matematică 
pentru a înţe- 
lege ce urmea- 
ză: 2-2=0; dar 
1-2=-1! 


Care ar fi solu- 
ţia? Poate ci- 
neva ar zice că 
avem nevoie 
de câţiva pre- 
oţi, episcopi 
buni, care să 
determine pe 
români să nască. Dar nu e aşa de 
uşor. Ca un copil să ajungă om în 
toată puterea cuvântului, are nevoie 
de vreo 25 de ani de viaţă! Şi dacă ar 
naşte acum toate româncele care 
pot, tot nu se va schimba situaţia, 
pentru că am scăzut sub puterea de 
revenire! Când e vorba de septice- 
mie, nu mai e scăpare, pentru că 
antibioticul nu mai face faţă infecţi- 
ei generalizate. Din păcate aşa sun- 
tem noi acum! Și ne-a mai rămas să 
facem ca cei din Titanic: să zicem 

SOS=salvaţi sufletele noastre! Asta trebuie să facem acum: să ne salvăm sufletele şi să ducem credinţa mai de- 
parte.” 


Acestea sunt cuvintele grele şi dureroase ale Părintelui Nicolae Tănase. Sufletele ni s-au pustiit după conferinţă. Și 
totuşi... Dar dacă părintele se înşală? Cu o rază mică de speranţă în suflet am început să căutăm datele statistice din 
ultima vreme. 


Am pornit de la cifra 2,1. Aceasta este rata fertilităţii necesară ca un popor să supravieţuiască şi generaţiile să se în- 
noiască. Minimul necesar! 


Cifrele pentru România încep din anul 1950 şi deocamdată nu adăugăm alt comentariu: 


fertilităţii 
minime= 


Rata ferti- 3,2 2 | 2,1 1,6 
lităţii 


Nu ne dorim să moară şi capra vecinului, însă nu putem să nu remarcăm cifrele la nivelul întregii lumi, în anul 
2021: 


Africa = ilităţii î 
43 Rata fertilităţii în 2021, 


Oceania = 2,2 în funcţie de venituri: 
Asia = 1,9 
Americile = 1,8 


Europa = 1,5 


Ţări cu venit mic = 4,5 


Țări cu venit mare = 1,6 


Media ratei fertilităţii în lume = 2,3 


SPOVEDANIE 


Vasile Voiculescu 


Cu cât cad mai în beznă, cu-atât Te văd mai 
bine 
Ce taină grea! Păcatul m-aduce iar la Tine, - Tot iadul e-nspre Tine un groaznic ochi des- 
Fărădelegea însăşi mă-mpinge-n faţa Ta. Chis — 
În dârdora de patimi, năprasnica ruşine, Şi-n negrul naufragiu cu spulberări haine, 
Pe care niciun demon nu poate să mi-o-aline,  Înlănţuit de ceruri Căinţa mă mai ţine, 
Mă siluieşte, Doamne, să nu Te pot uita. O ancoră înfiptă în milele-Ți divine... 


„.. Şi spânzur pe deasupra spurcatului abis. 

Undeva la începutul acestui mile- 
niu, în America trăiau doi oameni 
căsătoriţi. El era medic şi nu avea 
nicio legătură cu Biserica. Însă soţia 
lui era evlavioasă. Erau căsătoriţi de 
12-13 ani, dar nu aveau copii. Docto- 
rul ştia că din cauza lui nu pot să 
aibă copii. 


Într-o zi, soţia a venit la el plângând 
şi l-a rugat: 


- Hai să mergem la părintele Efrem 
din Arizona! 


Lui nu-i păsa de sfinţi, că era Părin- 
tele Paisie, Efrem sau oricare altul, 
dar pentru că îşi iubea soţia, i-a zis: 


- Bine, să mergem! 


Au luat avionul. America fiind mare, 
călătoria dintr-o parte în alta a durat 
câteva ore. Au ajuns la mănăstire şi 
au cerut să-l vadă pe părintele 
Efrem. Bătrânul i-a primit imediat. 
Când au intrat în chilie, femeia a 
început să plângă. Medicul stătea 


lângă ea, nerăbdător să se termine 
vizita şi să plece. 


- Nu avem copii şi îmi doresc să am 
unul, a zis femeia către părintele 
Efrem. 


Părintele a zâmbit, a făcut semnul 
crucii peste pântecele ei şi i-a spus: 


- Nu fii supărată, copila mea, căci 
anul viitor vei veni din nou aici cu 
un copil. 


Ce să spună femeia? A crezut aşa, pe 
jumătate, şi s-au ridicat să plece. 
Bătrânul însă le-a zis: 


- Ştiţi cât e de greu pentru un 
copil să crească singur la pă- 
rinţi? Știţi cât de egoist poate de- 
veni? Se obişnuieşte să fie centrul 
atenţiei şi toată lumea aleargă să-i 
împlinească dorinţele, iar apoi îi va 
fi greu în viaţă. Ştiţi cât de bine îi 
va fi, însă, dacă are un frate sau o 
soră? Se va învăţa să aibă răbdare, 
pentru că va avea nevoie de asta la 
joacă. Apoi învaţă să împartă cu 


Nu e de-ajuns să vezi 
- Minunea gemenilor - 


alții, să dăruiască. 


Femeia a recunoscut. Atunci Părin- 
tele Efrem a făcut din nou semnul 
crucii asupra pântecelui ei. 


La scurtă vreme după vizita lor în 
Arizona, femeia a rămas însărcinată. 
Avea gemeni! A înţeles că Dumne- 
zeu lucrase această mare minune, 
prin părintele Efrem. 


Însă medicul, soţul ei, mergea în 
continuare pe logica omenească, 
necrezând că s-a întâmplat o minu- 
ne. Aşa suntem şi noi de multe ori. 
Logica noastră nu poate accepta cre- 
dinţa şi minunile ei. Deşi tatăl a vă- 
zut în faţa lui pe cei doi copii ai săi, 
după ce ştia că logic nu are cum să 
aibă copii, totuşi nu a putut crede că 
s-a întâmplat o minune. Lui îi trebu- 
iau în continuare explicaţii ştiinţifi- 
ce. Însă în viaţă nu e nevoie de logi- 
că, ci de credinţă în Dumnezeu, care 
poate depăşi orice logică omenească. 


Sf. Brendan 
Marinarul 


În ultimii ani, în SUA s-au descoperit o serie de inscripţii în vechiul 
alfabet irlandez — ogam (unic în lume), datate din secolele al VI-VIII. 
Ce surprinde şi mai mult este conţinutul creştin al cuvintelor. Speci- 


aliştii au reuşit să descifreze fraze întregi precum „Tatăl, Fiul şi Du- 


hul Sfânt, Dumnezeu — Unul” sau „O fecioară a luat în pântece. Dumnezeu i-a poruncit să zămislească şi să nască 
Prunc. Iată minune!”. Alături de inscripţii au fost găsite cruci şi monograma lui Hristos. Irlandezi şi monahi înainte 
de vikingii descoperitori de continente din secolul X? 


Un posibil răspuns este viaţa Sf. Brendan Marinarul. Irlandez din veacul VI, întemeietor de obşti monahale, el a 
petrecut mult timp încercând să găsească Raiul cel pierdut, călătorind pe mări cu luntrea sa. Alături de 17 ucenici, 
au navigat timp de 7 ani, probabil ajungând în partea de nord a Americii. Dar mai mult decât pământul aflat a con- 
tat drumul de formare interioară, de pocăință, de asceză, de descoperire a slăbiciunilor omului în faţa greutăților 
călătoriei, cu întâmplări şi cuvinte demne de Pateric. Sf. Brendan este prăznuit în data de 16 mai. 

Educaţia creştină 


> Gânduri pentru 
PROFESORI și PĂRINȚI 


Deşi avem cu ajutorul lui Dumnezeu o şcoală ortodoxă care creşte de la an la an, 
poate nu este lipsit de folos (atât pentru dascăli, cât şi pentru părinți) să prezen- 
tăm aici din experienţa altor oameni care şi-au afierosit viaţa lui Dumnezeu şi co- 
piilor. Iată câteva lucruri împărtăşite de pr. Patrick Tishel, fondatorul şi directo- 
rul Școlii Ortodoxe Sf. Gherman de Alaska, Boston, SUA (care și-a deschis porțile 
acum mai bine de 30 de ani). 


St. Teofan Zăvorâtul spunea că ros- 
tul părinţilor şi al dascălilor este de 
a creşte sfinţi. Trebuie să profităm 
de faptul că avem libertatea să dăm 
copiii la o şcoală ortodoxă sau să fim 
dascăli la asemenea şcoală. În pri- 
mul rând să ne deschidem aripile 
spre o perspectivă ortodoxă a vieţii 
de zi cu zi, insuflată copiilor noştri. 


De exemplu, rugăciunea de dimi- 
neaţă. Sigur că ne rugăm alături de 
micuţi către Dumnezeu și Maica 
Sfântă. Insă Sf. Nectarie spunea că 
scopul unui creştin într-o zi 
este să dobândească harul ace- 
lei zile, căci Dumnezeu dă har zi de 
zi. E ca într-un joc cu mingea: Dum- 
nezeu aruncă mingea harului, dar şi 
noi trebuie să facem ceva, nu doar 
să aşteptăm să ne lovească, ci să ne 
silim să prindem acest har zilnic. 


Iar harul zilnic se află în rugăciunea 
dinainte de ore, în citirea scurtă din 
Evanghelii, în gândul că mai mulţi 
sfinţi ocrotesc acea zi în chip deose- 
bit, în evenimentele pe care le vom 
trăi, în ce ne vor spune sau face cei- 
lalţi şi în felul în care vom răspunde 
noi. Aceste lucruri trebuie să le ară- 
tăm copiilor în fiecare zi concret. 


Apoi, la şcoală trebuie să avem grijă 
şi la felul în care răspundem în mod 
ortodox la întrebările copiilor sau la 
cele pe care programa ne obligă să le 
predăm. De exemplu, la o lecţie de 
muzică, pe lângă cele necesare, se 


poate învăţa o cântare de la Litur- 
ghie sau putem să facem cu copiii o 
parte dintr-un acatist, pe care fieca- 
re să încerce să o cânte. De aseme- 
nea, la lecţia de istorie trebuie să le 
oferim explicaţii ortodoxe asupra 
evenimentelor care s-au petrecut. 
După lecţia despre Germania lui 
Hitler, o fetiţă a întrebat profesorul 
cum este cu putinţă să facă aşa ceva 
un om (era vorba de holocaust). Nu 
trebuie să ne mărginim, ca profesori 
într-o şcoală ortodoxă, la un răs- 
puns istoric sau psihologic, ci trebu- 
ie să căutăm şi latura duhovniceas- 
că. Să spunem copiilor de ce există 
în lume atâta suferinţă, de unde vine 
ea şi de ce oameni precum Hitler, 
Stalin sau alţii ca ei au produs atâta 
suferinţă. 


Sau la lecţia de citire, să-i învăţăm 
pe copii şi cum să citească mai co- 
rect şi mai frumos din Psaltire, să 
ajungă să iubească citirea din cărţile 
sfinte, să considere aceasta o mare 
cinste, când vor fi puşi mai apoi să o 
facă la strană. La ora de desen, să 
le punem în inimă copiilor dragos- 
tea de arta creştină, să-i învăţăm să 
iubească frumosul. 


Trăim într-o societate în care expri- 
marea este sărăcită şi prescurtată. 
Să-i obişnuim pe copii cu limbajul 
liturgic, cu limbajul basmelor, al 
cărţilor bune. De multe ori părinţii 
sunt grăbiţi sau nu ştiu să-i înveţe 
pe copii să vorbească. Şcoala trebuie 


să fie prilej de învăţare a unui limbaj 
elegant, frumos, diversificat. De ase- 
menea, profesorul ortodox ar trebui 
să pună accentul pe părţile bune din 
scrierile pe care trebuie să le predea 
elevilor săi sau să le comenteze din 
perspectivă ortodoxă, făcându-i pe 
copii capabili să discearnă. 


A spune că matematica este mate- 
matică pur şi simplu este a ignora 
darul lui Dumnezeu făcut omenirii 
prin matematică, prin cunoaştere în 
general. De aceea, să nu predăm 
simplu copiilor că 1+1=2, ci să le 
spunem Cine şi de ce a lăsat mate- 
matica. Un matematician spunea că 
matematica deschide ferestre. Înţe- 
legând regulile matematice, poţi mai 
apoi să înţelegi mai bine cele referi- 
toare la Dumnezeu, să-ţi formezi o 
gândire care te va ajuta ulterior să 
înţelegi lucruri mai profunde despre 
Dumnezeu. Studiul ştiinţelor tre- 
buie explicat copiilor ca o poartă 
spre a înţelege — măcar în parte — 
felul în care a creat Dumnezeu lu- 
mea şi pe om sau felul în care înde- 
părtarea de El duce la dezechilibre 
biologice, chimice, fizice. 


Astfel, copiii vor începe să înţeleagă 
că fiecare materie le este, într-un fel 
sau altul, de folos şi că toate împreu- 
nă, prin profesorii dedicați care le 
predau, îi pot ajuta să afle ce valo- 
rează cel mai mult în viaţă şi să-şi 
afle sensul în această lume — viaţa 
cu Hristos. 

Mijlocitori la Cer 


Maica Macaria s-a născut în Rusia, 
de Odovania Învierii Domnului din 
anul 1926, iar părinţii au botezat-o 
chiar a doua zi după naştere, temân- 
du-se că va muri. La doar trei ani, a 
suferit de o boală a picioarelor şi nu 
s-a mai putut deplasa, în ciuda tutu- 
ror tratamentelor încercate. 


Deşi lipsită de bucurii lumeşti, pen- 
tru că trăia o viaţă curată şi plăcută 
lui Dumnezeu, harul o adumbrea 
din belşug. Astfel, după ce s-a rugat 
mult timp Maicii Domnului să o vin- 
dece, Împărăteasa Cerurilor i s-a 
arătat în vis şi a mângâiat-o. Altăda- 
tă, povestea Cuvioasa, „nu puteam 
ţine minte rugăciunea către îngerul 
păzitor, şi mult am mai plâns pentru 
asta. «Am să te învăţ eu», mi-a spus 
Maica Domnului. Iată cum am ţinut- 
o minte: am văzut-o într-un vis, iar 
ea mi-a zis: «Hai s-o citim. Eu am s- 
o citesc, iar tu o să ţii minte». A re- 
petat-o de două ori şi am ţinut-o 
minte. «De acum n-o să o mai uiţi 
niciodată», mi-a spus ea”. 


La 7 ani are loc o întâmplare minu- 
nată: căzu într-o comă adâncă, preţ 
de mai multe zile, încât familia a 
crezut că a murit. Insă fetiţa era, de 
fapt, într-o răpire duhovnicească. I s 
-au arătat Raiul şi lăcaşurile cereşti. 
La sfârşit, Maica Domnului i-a făgă- 
duit că nu o va părăsi niciodată — 
apoi copila a „înviat din morţi”, spre 
uimirea tuturor. Deşi avea doar 11 
ani, fetiţa se învrednicise de mari 
daruri de la Dumnezeu, primind 
încă de pe-atunci harisma tămădui- 
rilor. Astfel, oamenii din sat şi din 
vecinătăţi au început să-i ceară aju- 
torul şi cei ce veneau primeau tămă- 
duire. 


A urmat apoi, în 1941, al doilea Răz- 
boi Mondial. Fraţii şi cumnaţii ei, în 
frunte cu tatăl lor, au fost chemaţi 
pe front, iar trupele germane au 
ocupat curând satul. A trăit doi ani 


CUVIOASA MACARIA - 


mângâietoarea 
suferinzilor 


pe drumuri, până ce Preacurata i-a 
scos-o în cale pe maica Natalia, care 
a luat-o în casa sa. Aceasta a îngrijit- 
o pe mica orfană în anii grei ai foa- 
metei de după război nu doar mate- 
rial, ci şi duhovniceşte. 


La 20 de ani a fost tunsă în ascuns 
rasoforă, primind numele Tihona. 
Deşi era analfabetă, căci nimeni nu 
avusese vreme s-o înveţe carte, s-a 
rugat îndelung şi fierbinte Maicii 
Domnului şi iarăşi Împărăteasa Ce- 
rurilor i s-a arătat şi, în chip minu- 
nat, a învăţat-o pe dinafară mai mul- 
te canoane de rugăciune. Din pricina 
condiţiilor grele de viaţă, suferea de 
multe boli; până la 20 de ani îi căzu- 
seră toţi dinţii, suferea cu plămânii, 
iar în 1957 a făcut o răceală la rinichi 
care a ţinut-o în spital jumătate de 
an. Însă cel mai mult suferea că, da- 
torită neputinței picioarelor, nu pu- 
tea ajunge decât tare greu și arareori 
la biserica. 


Boala picioarelor i se agravase într- 
atât încât nu mai putea sta nicicum 
în capul oaselor, aşa că în 1976 a fost 
tunsă în schima mică. După călugă- 
rie, Cuvioasa era ca născută din nou, 
iar boala i-a dispărut. După alte cin- 
cisprezece luni, la vestirea Maicii 
Domnului a primit şi schima mare, 
luând numele Macaria. Avea 49 de 
ani. Atunci Maica Domnului i s-a 
arătat iarăşi şi i-a spus că „o alege 
pentru o nevoinţă”: de-atunci înain- 
te trebuia să ia asupra ei suferinţele 
şi bolile tuturor oamenilor ce veneau 
la ea cu cereri de tămăduire, să facă 
loc în inima ei întregii dureri şi în- 
tristări a Rusiei şi să poarte pe ume- 
rii ei, cu smerenie, această povară. 


- Maica Domnului, de ce ai ales o 
oloagă ca mine?, a întrebat-o. 


- M-am uitat peste tot şi nu am aflat 
pe nimeni mai vrednic ca tine. Tu 
eşti cea aleasă. 


Cuvioasa i-a pus metanie Împărăte- 
sei Cerurilor, adăugând: 


- Am să primesc suferinţa cu bucu- 
rie. Suferinţa e ceva la care mă pri- 


cep. 


Astfel, numărul oamenilor care o 
căutau nu mai contenea: veneau 
bolnavi trupeşte, dar şi sufleteşte, 
precum şi cei chinuiţi de duhuri ne- 
curate. Veneau din toată păturile 
sociale, săraci şi bogaţi, bătrâni şi 
tineri, clerici şi mireni — ruşi, ucrai- 
neni, bielorusi, tătari, evrei sau ţi- 
gani, ortodocşi sau oameni fără nici 
o religie. Toţi mărturiseau că, prin 
lucrarea Sfântului Duh, Cuvioasa 
ştia despre ei mai mult decât ei în- 
şişi. Maica Macaria a săvârşit aceas- 
tă lucrare timp de 18 ani. 


În noaptea zilei de 18 iunie 1993, 
acest „înger pământesc şi om ceresc” 
s-a înălţat la Domnul, cunoscându- 
şi de mai înainte sfârşitul. Ultimele 
cuvinte ale Cuvioasei au fost: 
„Rugaţi-vă şi postiţi! In această stă 
mântuirea”. 


La sfârşitul anilor '80, Maica Maca- 
ria a profeţit o foamete mare: 
„Curând veţi rămâne fără pâine, nu 
veţi mai avea apă, nici mere, nici 
cartofi. Mare foamete, fără pâine — 
vom rupe cojile în două ca să le îm- 
părțim. Va avea loc o mare răzvră- 
tire. Oamenii vor începe să fugă din 
oraşe. Vor porni să fugă încolo şi 
încoace; nimeni nu va mai sta în 
odaia lui — nu va fi nimic de mânca- 
re, nici măcar pâine. Dar dacă ne 
rugăm Mântuitorului, Maicii Dom- 
nului şi Sfântului Ilie Prorocul, ei nu 
ne vor lăsa să murim de foame; îi 
vor păzi pe cei ce au crezut în Dum- 
nezeu şi s-au rugat cu nefăţărnicie.” 


Să-i cerem mijlocirea în rugăciune! 


I.G. 

Lecţia istoriei 


Dacă vrei să scapi de o durere mare, 
trebuie să o înfrunţi prin tratament, 
care presupune suferință, dar aduce 
vindecarea. Aşa că, trebuie să ne 
aplecăm asupra durerilor, de fapt 
asupra rădăcinilor durerilor şi nepu- 
tinţelor noastre din lucifericul secol 
al XX-lea. Nu avem voie să ne fa- 
cem că le uităm, așa cum de prea 
multe ori o facem, sfidându-ne rădă- 
cinile şi poverile ... Durerile trebuie 
purtate şi înfruntate. Iar chipul desă- 
vârşit este: „Indrăzniţi, Eu am biruit 
lumea”, după cum ne zice Mântuito- 
rul. 


Cum se biruiesc aceste dureri? Cum 
se anulează urmările dezastruoase 
ale păcatelor unui veac întreg? După 
chipul lui Hristos. Și mergând până 
la rădăcinile cele mai profunde, cău- 
tând adevărata vindecare. 


Sf. Ap. Pavel spune despre oamenii 
vremurilor din urmă că vor fi 
„mereu învățând şi neputând 
niciodată să ajungă la cu- 
noaşterea adevărului”. Acest 
lucru este valabil şi pentru oamenii 
veacului XX, dar mai ales pentru noi, 
cei de azi. Să ne uităm la copiii 
noştri: toată ziua învaţă. Iar noi ne 
calificăm şi ne recalificăm toată via- 
ţa. Găsim informaţii peste tot, la tele- 
vizor, în presa scrisă, pe internet. Am 
umplut văzduhul de cuvinte şi feres- 
trele de hârtii, mereu învățând. Ar- 
gumentul pe care îl dau toţi cei care 
îşi pierd timpul la televizor şi pe in- 
ternet este că învaţă, că îşi împrospă- 
tează cunoştinţele. De fapt suntem în 
morişca descrisă de Sf. Pavel: 
„mereu învățând şi neputând nicio- 
dată să ajungă la cunoaşterea ade- 
vărului”. 


Veacul XX s-a lăudat că niciodată nu 
a fost mai multă lumină - la propriu 
şi la figurat, respectiv cunoaştere — 
ca în el. Niciodată nu s-au tipărit mai 


multe cărţi decât în ultima sută de 
ani. Cu toate acestea, nebunia şi 
prostia la care s-a ajuns în acest veac 
nu au fost niciodată mai mari în tot 
restul istoriei. 


Dar să citim cuvintele Sf. Pavel dina- 
inte de cel citat mai sus. „Şi aceasta 
să ştii că, în zilele din urmă, vor veni 
vremuri grele”. Iată că vremurile 
grele le trăim, deşi putem zice: Dar 
dacă nu suntem noi cei din urmă, cei 
de la sfârşitul veacurilor? De când e 
lumea, au fost şi rele şi bune. Ne pu- 
tem încânta cu aceasta, dar ce ne 
facem, că marii părinţi ai secolelor 
XIX-XX spun că suntem în vremurile 
din urmă? Atunci pe cine să ascul- 
tăm? Veacul acesta nebun, care caută 
pacea lui, zicând pace, pace? Dar Sf. 
Pavel zice: „Atunci când vor zice: 
pace şi linişte, atunci, fără de veste, 
va veni peste ei pieirea”. Sau să as- 
cultăm de părinţii îmbunătăţiţi, care 
ne spun că trăim vremurile din ur- 
mă? 


De ce sunt vremurile grele? Nu în 
primul rând pentru că nu vom mai 
avea servicii sau ce mânca, ci pentru 
că „vor fi oameni iubitori de si- 
ne”. Nu vom înţelege ce s-a întâm- 
plat în secolul XX, toate cataclismele 
politice, sociale, ideologice, războaie- 
le care au fost, dacă nu vom înţelege 
pe ce bază s-au așezat acestea. Cum s 
-au putut întâmpla toate acele groză- 
vii? Pentru că oamenii au devenit din 
ce în ce mai mult iubitori de sine, 
adică mândri, iar Sf. Părinţi spun că 
aceasta este rădăcina tuturor păcate- 
lor. 


Spune Sf. Pavel în continuare: 
„iubitori de arginţi”. Să recunoaş- 
tem că lumea trăieşte pentru bani, 
aşa a ajuns să fie alcătuită societatea. 


Apoi „lăudăroşi”. Lauda aceasta 
găunoasă care caracterizează timpul 
nostru o vedem peste tot şi în primul 

rând în reclame. Toţi care văd recla- 
mele ştiu că în cea mai mare parte nu 
sunt adevărate, ci sunt cuvinte goale 
şi pline de lăudăroşenie, care vor să 
te atragă să cumperi. 


„Hulitori”. Când s-a înjurat mai 
mult decât în veacul acesta? Când s- 
au spus cuvinte mai hulitoare la 
adresa lui Dumnezeu decât acum? 
Când şi-a permis lumea - o lume 
întreagă — să conteste existenţa lui 
Dumnezeu şi aceasta să devină un 
stil de viaţă, o societate organizată 
„Ştiinţific” pe acest concept? Când s- 
a mai văzut o aşa hulă generalizată, 
autorizată, aşezată într-o societate 
care astfel vrea să funcţioneze? 


„Neascultători de părinţi”. Aici 
nu se referă doar sau nu în primul 
rând la copii. Ci este vorba despre o 
tradiţie sfântă în duh, în care a trăit 
lumea, la un mod de viaţă, care se 
transmitea din tată în fiu, la un tip de 
societate şi de om. In vremurile 
noastre, cine a depăşit 40 de ani nu 
prea mai are şanse să se angajeze. Iar 
dacă ai 50 de ani te consideră că nu 
mai poţi face nimic, un rebut al soci- 
etăţii. Inainte, meşterul în vârstă, cel 
care adunase ştiinţă şi experienţă de 
viaţă, avea un cuvânt greu de spus. Şi 
aceasta este doar o virgulă în capito- 
lul „neascultare”. 


„Nemulţumitori”. Oamenii au 
ajuns să fie total nemulţumiţi. Stau şi 
se uită la televizor şi pe internet, iar 
apoi încep să-şi facă tot felul de vi- 
suri, despre cum ar trebui să trăias- 
că, ce ar trebui să aibă, etc. Dar ne- 
putând să le realizeze, ori ajung să fie 
nemulţumiţi, ori ajung să facă tot 
felul de lucruri, inclusiv să plece în 
celălalt capăt al lumii, numai să-şi 
împlinească visurile. 


(va urma) 

Cuvinte de întărire 


N IcrYA NHL mpa E Tea 
PCT AVE ROCE TI-A EA 
ESLTLHETUN LOLA 
ZA ÎN FLETCAGROHOECRE  MpOCEGIȚIAE TA NCAICOTOYA 
CICA ÂIL E TESTA -* EPEACPIIA TO LMHRA-B LI 
AC gi MIE: LEZIIEEONE ptEMIIMUATE MAL Ii 
ANU TLTOXE-eaerii m He ONCE NA- E Lcd 


E PICONIRE CAO OECAC 
ORCE 


Fericitul Ieronim zicea: „Cel ce nu cunoaşte Scriptura 
nu-L cunoaşte pe Hristos”. lar Sf. Serafim de Sarov 
zicea că trebuie să ne învăţăm mintea să pluteas- 
că la modul propriu în lumea Evangheliei. De 
aceea avea necontenit în traista sa Noul Testament, pe 
care îl citea tot într-o săptămână. În primele 4 zile câte 
o Evanghelie, iar în următoarele 3 zile: Faptele Aposto- 
lilor, Epistolele şi Apocalipsa. Astfel că mintea sa plu- 
tea cu adevărat în apele Scripturii. 


De obicei ni se recomandă să citim zilnic câte un capi- 
tol din Evanghelie şi câte două din Epistole. Citirea 
Scripturii este diferită în funcţie de vârstă şi de etapele 
vieţii duhovniceşti, dar cu siguranţă că este o lucrare 
fără sfârşit. 


La citirea zilnică, este de folos să notăm câte o expre- 
sie sau o frază care ne-a atins inima şi pe care să o ţi- 
nem minte. Să folosim foaie şi creion, iar nu însemnări 
electronice, pentru că reținem mai uşor când scriem cu 
mâna. Ar fi bine să ne facem un caiet separat, pentru 
citate evanghelice. 


Sf. Ambrozie de la Optina îi sfătuia pe ucenicii săi să 
citească măcar un capitol din Evanghelii în fiecare zi şi 
să încerce ca citirea să fie dimineaţa. De ce dimineaţa? 
Pentru că mintea şi memoria lucrează cel mai bine di- 
mineaţa. Şi mai e ceva: dacă treci ziua având în desagă 
citirea de dimineaţă a Scripturii şi amintirea ei în orele 
ce urmează, s-ar putea ca aceasta să-ţi fie de folos în 
acea zi, când vine o ispită şi te întăreşti din cuvântul 
citit, sau trebuie să rezolvi o problemă, iar amintirea 
celor citite te va ajuta. Este răspunsul — practic şi du- 
hovnicesc — pe care ni-l dă Dumnezeu, dacă ne silim să 
punem la inimă cuvintele Sale. 


Și mai e un lucru: să nu deznădăjduim dacă tot citim şi 
nu vedem împlinind cele citite. Căci citind mereu, vom 
ajunge cu timpul şi la punerea în lucrare a cuvântului. 
Întâi prin ruşinea de a face păcatul, apoi prin schimba- 
rea minţii, iar mai apoi şi la făptuire. 


Părintele Andrei de la Mănăstirea Sf. Elisabeta din 
Minsk 


Patericul ne învaţă 


Un frate a întrebat pe un bătrân, zicând: 
- Cum îi vine, părinte, omului să plângă? 
Şi a zis bătrânul: 


- A plânge este obişnuinţă. Şi cel care cere aceasta are 
nevoie de mult timp, pentru ca mintea sa să fie mereu 
la păcatele sale pe care le-a făcut, sau la iad, sau la 
aducerea-aminte de moarte şi în general la toate 
gândurile păcătoase. Să-şi amintească de părinţii săi, 
cum au petrecut şi unde sunt acum. 


A zis fratele: 


- Şi este dator, părinte, monahul să-şi aducă aminte 
de părinții lui? 


A zis lui bătrânul: 


- Care aducere-aminte ai văzut că aduce lacrimi su- 
fletului tău, la ea să rămâi. Și când vine lacrima, tu 
să o duci acolo unde vrei, fie la păcatele tale, fie la alt 
gând bun. Știu un frate sârguincios, a cărui inimă 
fiind împietrită, adeseori se lovea pe sine şi plângea 
de durere şi atunci îşi aducea aminte de păcatele sale. 


